El lago del Frasin el xe on lago picenin de orixine jasałe e el se połe catar in provincia de Verona, ai confini co ła provincia de Bresa. El se xlonga inte el drentotera del comun de Peschiera del Garda, intrà łe frasion de San Benedeto de Lugana e Broglie. El anbiente xiografego e naurałistego andove el lagheto el xe poxà, el xe cheło de łe cołine moreneghe a sud del Łago de Garda. Le dimension de ła destirada de acua łe xe çircà i 75/80 etari, par na longhesa de 770 m e na larghesa de 380 m. La profondità masima ła xe de 15 metri. L'altesa mèdia ła xe de 80 metri sora el łiveło del mare. El Lago del Frasin el ga tre imisari e do emisari de cea portada e par sto motivo se ga de łe variasion del liveło de l'acua tanto minime. El lago el xe on biotopo de riłevansa eoropea e na oaxi naurałe par i so trati speçifeghe faunisteghe e floristeghe. Drento sto cuà, se połe incontrar el "Sito pałafitego del Frasin", meso inte ła łista dei patrimoni de l'umanità de l'UNESCO inte ła sesion del sito seriałe transnasionałe "siti pałafiteghi preistoreghi de l'arco alpin".